Hogmani

Hogmani, neu Hogmanay, yw gair y Sgoteg am ddiwrnod olaf y flwyddyn ac yn gyfystyr â dathliadau'r Flwyddyn Newydd Albanaidd. Fel arfer, mae digwyddiad hefyd fore'r Calan ac, weithiau, 2 Ionawr, sy'n ŵyl y banc yn yr Alban. Yn aml, defnyddir y gair Hogmani i olygu holl gyfnod diwrnodau olaf y flwyddyn ac ambell ddiwrnod y flwyddyn newydd. Mae arferion yn yr Alban yn amrywio ond yn aml yn cynnwys rhoi anrhegion ac ymweld â'r teulu a ffrindiau.